Trei studente din Galaţi au fost medaliate cu aur la Paris pentru o îngheţată unică în lume pe care au creat-o împreună cu profesorii de la Universitatea 'Dunărea de Jos'.

Ana-Georgiana Popa, Alina-Marina Chirilă şi Adelina Pricope au cucerit lumea cu o îngheţată unică pe care au creat-o la Facultatea de Ştiinţă şi Ingineria Alimentelor.

Ieri, la Ecotrophelia Europe, un concurs desfăşurat la Paris, cele trei studente au cucerit medalia de aur cu Whoopie Ice, o îngheţată cu conţinut bogat de fibre şi cu un conţinut redus de zahăr.